钦定古今图书集成/历象汇编/庶征典/第017卷 > 《管窥辑要》 > 后汉
## 钦定古今图书集成/历象汇编/庶征典/第017卷 > 《管窥辑要》 > 后汉

### 顺帝阳嘉二年久阴

按《后汉书顺帝本纪》不载。　按《郎𫖮传》，顺帝时，灾异
屡见，阳嘉二年正月，公车征𫖮，诣阙拜章，有曰：“‘窃见
正月以来，阴暗连日。《易内传》曰：‘久阴不雨，乱气也’。蒙
之比也。蒙者，君臣上下相冒乱也’。又曰：‘贤德不用，厥
异常阴’。夫贤者化之本，云者雨之具也。得贤而不用，
犹久阴而不雨也。”